Diari Oficial de la Generalitat Valenciana


Sumari del DOGV 7958, del 16-01-2017 (2016/10186)

RESOLUCIÓ de 24 de novembre de 2016, del Servei Territorial d'Indústria i Energia de Castelló, per la qual s'atorga a Maestrazgo Distribución Eléctrica, SLU, l'autorització administrativa i l'aprovació de projecte d'instal·lació de línia elèctrica. Expedient número ATLINE/2015/28/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/10200


Data del document
:   24-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 24 de novembre de 2016, del Servei Territorial d'Indústria i Energia de Castelló, per la qual s'atorga a Maestrazgo Distribución Eléctrica, SLU, l'autorització administrativa i l'aprovació de projecte d'instal·lació de línia elèctrica. Expedient número ATLINE/2015/28/12. [2016/10707]  
Presentada sol·licitud d'autorització administrativa i aprovació de projecte, relativa a la instal·lació elèctrica després indicada i basant-se en els següents:  
  
Fets  
Primer. Que en data 11 de maig de 2015, s'incoa l'expedient ATLINE/2015/28/12, ambla sol·licitud prèvia presentada en aquest Servei Territorial d'Indústria i Energia.  
Segon. Que en data 11 de maig de 2015, es presenta la liquidació de la taxa corresponent.  
Tercer. Ha sigut realitzada la informació pública, que fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i la normativa vigent en matèria d'avaluació d'impacte ambiental, per mitjà de l'anunci corresponent, publicat en el Butlletí Oficial de la Província de Castelló el 25 de juny de 2015, no havent-se presentat cap al·legació durant el període d'informació pública de la sol·licitud presentada.  
Quart. Amb data 11 de març de 2016 se sol·licita la preceptiva estimació d'impacte ambiental davant de Direcció General del Medi Natural i d'Avaluació Ambiental.  
Cinquè. Amb data 28 d'octubre de 2016 té entrada en aquest servei territorial informe d'impacte ambiental emès en data 17 d'octubre de 2016 per la Direcció General del Medi Natural i d'Avaluació Ambiental.  
  
Sisè. Examinada la documentació aportada, amb data 17 de novembre de 2016 s'emet proposta de resolució favorable per la Secció d'Energia i Mines.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Que, la instrucció del procediment és competència del Servei Territorial d'Indústria i Energia segons Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Maestrazgo Distribución Eléctrica, SLU.  
Emplaçament de la instal·lació: termes municipals de la Mata i Olocau del Rei - Castelló.  
Projecte/Avantprojecte. Denominació: línia aèria de mitjana tensió a 20 kV des de suport de conversió A/S núm. 1 en terme municipal de la Mata fins suport núm. 57 en terme municipal d'Olocau del Rei (Castelló).  
Característiques principals:  
  
Núm. de registre de línies: - Tipus: aèria  
Tensió: 20 kV Longitud total: 6.480 m  
Longitud aèria: 6.480 m Longitud subterrània: -  
  
  
  
Pressupost: 440.541,60 euros.  
Aquesta autorització s'atorga sense perjuí de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Aquesta autorització s'emet sense perjuí de tercers, i deixant a part els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i si és el cas, annexos tècnics posteriors a aquells aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar-ne part en tensió, es procedirà d'acord amb les condicions següents:  
- Presentació de sol·licitud de finalització d'execució, a la que s'acompanyarà, per triplicat exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és d'acord amb els reglaments tècnics en la matèria.  
- La finalització de l'execució es realitzarà amb la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.   
- L'empresa distribuïdora efectuarà quantes actuacions considere necessàries, de manera que quede garantit tant el manteniment de les condicions reglamentàries de la pròpia xarxa ja existent, com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que per aquest servei territorial es va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la instal·lació esmentada ja estiguera en tensió, el peticionari haurà de fer-ne la desconnexió a la finalització del termini esmentat.  
5. El projecte es desenvoluparà de conformitat amb els condicionants ambientals que es detallen en l'informe d'impacte ambiental, emès amb data 17 d'octubre de 2016, per la Direcció General de Medi Natural i d'Avaluació Ambiental i amb referència 34/2016/AIA, que s'annexa a la present.   
L'Administració deixarà sense efecte la present resolució en qualsevol moment en què observe l'incompliment de les condicions imposades en aquella.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquella, la variació substancial de les característiques descrites en la documentació presentada i que ha determinat el seu atorgament, o una altra causa excepcional que ho justifique.  
  
Tercer  
Publicar en el Diari Oficial de la Generalitat Valenciana la present resolució, d'acord amb el que disposa l'article 42.1 de la Llei 21/2013, de 9 de desembre, d'avaluació ambiental.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ Castán Tobeñas, 77 € 46083 València) en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 24 de novembre de 2016.- El cap del Servei Territorial d'Indústria i Energia: Gerardo Nebot García.  
  
  
ANNEX  
  
Amb data 17 d'octubre de 2016, el director general de Medi Natural i d'Avaluació Ambiental, ha dictat l'informe d'impacte ambiental que a continuació es transcriu:  
  
Expedient: 34/2975-YPX.  
Títol: línia aèria de mitjana tensió a 20 kV des de suport de conversió A/S núm. 1, en terme municipal de la Mata fins a suport núm. 57 en terme municipal d'Olocau del Rei. Substitució de la línia existent.  
  
Promotor: Maestrazgo Distribución Eléctrica, SLU.  
Òrgan substantiu: Servei Territorial d'Energia (ATLINE/2015/28/12).  
Localització: la Mata i Olocau del Rei (Castelló).  
  
Descripció del projecte  
El projecte té com a finalitat la construcció i legalització d'una nova línia aèria a 20 kV (potència de transport de 9.878 kW) que substituïsca l'existent, entre els municipis de la Mata i Olocau del Rei (Castelló). La línia existent, que data de 1975 i està formada per suports de formigó, presenta incidències especialment durant les nevades, en crear-se maneguins de gel que apropen els conductors, provocant talls de subministrament.  
La línia tindrà una longitud de 6,48 km, partint d'un transformador situat en el nucli urbà de la Mata (suport núm. 1) i finalitzant en un altre transformador situat a Olocau del Rei (suport núm. 57, situat dins de la tanca del CT). El nombre total de suports serà de 57, de tipus metàl·lic galvanitzat en gelosia amb creus de tipus horitzontal i pont central aïllat. La disposició dels conductors serà en capa. El conductor serà de tipus 94AL1/22ST1A i aïllament amb aïlladors polimèrics en cadenes d'amarratge.  
La nova línia té un traçat bàsicament paral·lel al de la línia existent, ja que ha de mantindre les actuals servituds de Servei. En particular, es preveu la connexió a través dels suports núm. 7 (derivació de línia a La Cuba), núm. 19 (derivació a CT d'Aigües Olocau), núm. 29 (derivació de línia a Mirambell), núm. 42 (derivació a CT de la Masia Agustí) i núm. 52 (derivació de línia a Tronchón).  
Se separa del traçat esmentat en les proximitats de la Mata, on es travessa la zona de la Xarxa Natura 2000 (LIC i ZEPA) Alt Maestrat, però assegurant la connexió de les servituds esmentades. A causa d'aquest encreuament per RN 2000, el disseny de la línia incorpora les mesures de prevenció de la col·lisió i electrocució d'avifauna previstes en el Reial Decret 1432/2008, de 29 d'agost.   
L'execució de la nova línia requereix l'accés fins a la base del suport, desbrossament i explanació del terreny, excavació i fonamentació dels suports, muntatge de suports i estesa del conductor. La posada en marxa de la nova línia permetrà el desmantellament de la línia existent.  
  
Tramitació administrativa  
Amb data eixida de 15 de març de 2016, es va remetre pel Servei Territorial d'Indústria i Energia de Castelló, còpia de l'expedient d'autorització del projecte de línia de mitjana tensió a 20 kV, des de suport de conversió A/S núm. 1 del terme municipal de la Mata fins suport núm. 57 en el terme municipal d'Olocau del Rei, promogut per Maestrazgo Distribución Eléctrica, SLU. Rebut aquell pel Servei Territorial de Medi Ambient, es va traslladar a aquest òrgan ambiental, rebent-se el 5 d'abril de 2016. D'acord amb l'ofici de remissió, l'expedient ha sigut sotmès a informació pública i consultes, sense que s'hagen rebut al·legacions o informes de caràcter ambiental.  
  
La documentació que consta en l'expedient és:  
- Projecte tècnic  
- Estudi d'impacte ambiental i document de síntesi  
- Estudi d'integració paisatgística  
Vist l'àmbit en què es desenrotlla el projecte i les seues característiques, es van formular consultes per aquest òrgan ambiental a les següents administracions afectades:  
Servei d'Infraestructura Verda i Paisatge, ajuntaments de la Mata i Olocau del Rei, Servei de Vida Silvestre i Servei d'Ordenació i Gestió Forestal.  
Consta l'emissió de Resolució del director general de Medi Natural i d'Avaluació Ambiental, de data 14 de juliol de 2016, en matèria de Xarxa Natura 2000. D'acord amb aquella, el projecte no tindrà efectes apreciables sobre la Xarxa Natura 2000, i no ha de sotmetre's a avaluació detallada dels seus efectes sobre l'esmentada xarxa.  
El Servei d'Infraestructura Verda i Paisatge ha emès un informe de 7 d'octubre de 2016, de caràcter favorable, condicionat a l'adopció de les mesures d'integració paisatgística fixades en l'estudi d'integració paisatgística, i s'hi justifica l'execució del pla de participació pública amb caràcter previ a l'aprovació del projecte.  
Fins a la data, no s'ha rebut contestació de la resta dels òrgans esmentats. Vist l'àmbit en què es desenvolupa el projecte i les seues característiques, i tenint en compte el termini transcorregut i que es disposa de prou elements de juí, aquest òrgan ha continuat amb el procediment d'avaluació d'impacte ambiental simplificada.  
  
  
Consideracions ambientals  
L'àmbit d'estudi és l'existent entre els nuclis urbans de la Mata i Olocau del Rei (Castelló). Es tracta d'un territori predominantment forestal, amb alguns enclavaments agrícoles en les zones més planes. La CV-120 uneix ambdós nuclis urbans pel sud del Tossal del Mas de Gassulla, encara que la línia existent discorre pel nord d'aquesta mola, seguint el traçat d'un camí fins a trobar-se amb la CV, en la llinda entre ambdós termes municipals. La mateixa CV-120 constitueix el límit nord de l'espai ZEPA l'Alt Maestrat, Tinença de Benifassà, Turmell i Vallivana, i del LIC l'Alt Maestrat. Així mateix, en l'àrea del projecte s'ha detectat l'hàbitat d'interès comunitari alzinars de Quercus ilex i Quercus rotundifolia (9340), així com les espècies papallona isabelina (protecció especial), Milà negre (protecció especial) i Llúdria paleàrtica (vulnerable).  
En els projectes de línies elèctriques, la principal mesura preventiva consisteix en l'adequat disseny del traçat. Donat que es tracta d'una actuació de millora d'una infraestructura existent en un tram que compta amb diverses derivacions, hi ha poques possibilitats de formular alternatives significativament diferents. No obstant això, s'han analitzat les possibilitats i se'n proposen tres alternatives. Se selecciona finalment un traçat que se separa lleugerament de l'actual en la zona més pròxima a la Mata, desplaçant-se cap a la zona agrícola, preveient-se així una menor afecció sobre els elements que defineixen la Xarxa Natura 2000. La resta del traçat és sensiblement paral·lel a la línia antiga, amb xicotets desplaçaments per a salvar xicotetes afeccions com un bosquet d'alzines.  
La línia creuarà els rius Cantavella i La Cuba i els barrancs Malvajo i un altre d'innominat; els suports no afectaran els llits esmentats, per la qual cosa no es preveu alterar el règim de les aigües. Al llarg del traçat, es preveu l'encreuament de diverses vies pecuàries: gorges la Mata-Portell, Assagador del Royo, Camí de la Mata, Torre la Fruita-Mas de Ripollès, Llavador i paral·lelisme amb gorges Bordó La Cuba i Camí de la Mata. No se'n preveu ocupació pels suports, existint únicament encreuaments en aeri. No es preveu afecció sobre el patrimoni cultural catalogat.   
D'acord amb l'esmentada Resolució de 14 de juliol de 2016, no es preveu afecció negativa sobre les àrees d'interès per a la conservació de la naturalesa incloses en la Xarxa Natura 2000. En la zona que alberga un hàbitat d'interès comunitari, l'afecció es limita a tres suports. No es preveu afecció sobre les espècies de fauna mencionades, tenint en compte, en particular, l'adopció de les mesures establides en el Reial decret 1432/2008, de 29 d'agost, per a protecció de l'avifauna.  
Respecte al terreny forestal, s'observa que la major afecció podria produir-se en l'entorn de la Masia de la Torre Fèlix, ja que compta amb la presència de bosc d'alzinar-carrascar i un grau de cobertura major al de la resta (encara que sense arribar a ser elevat). En aquest àmbit, els nous accessos haurien de realitzar-se camp a través, sense obertura de camí.   
L'estudi d'impacte ambiental inclou un estudi d'accessos, tenint en compte la localització dels suports. S'aprofita la xarxa de camins existent i, en els trams en què no se'n disposa, s'aprofita el pas a través de parcel·les agrícoles o de zones amb escassa vegetació forestal. No s'observen problemes d'accessibilitat. Donada la major afecció potencial en la partida de la Torre Fèlix, es proposa en relació amb els accessos:  
  
- Traslladar l'accés al suport 23 cap a l'est, realitzant-ho a partir de la parcel·la contigua, sense vegetació.  
- En tot cas, independitzar els accessos als suports 23 i 24. No resulta necessari disposar de senda entre ells, ja que compten amb accessos diferenciats.  
- Aprofitar les sendes existents en l'inici dels accessos als suports 25 i 26.  
- Desplaçar a l'est l'inici de l'accés al suport 27 (A12 segons l'EsIA) per a reduir la longitud del suport.  
- Accés directe des de camí als suports 30 i 31, sense realitzar connexió entre ells.  
Com a mesures preventives durant les obres, es proposa l'aprofitament dels accessos existents, la delimitació de la zona d'obres i pas de vehicles, adequada gestió dels residus generats i restauració dels terrenys afectats.  
En la fase de funcionament, les afeccions seran anàlogues a les actuals, ja que es procedeix a substituir la línia actual. No obstant això, atès que la tipologia de la línia serà diferent, s'incorporen les mesures de protecció d'avifauna establides en el Reial decret 1432/2008, de 29 d'agost. Una vegada executada la nova línia i posada en funcionament, ha de procedir-se al desmantellament de l'antiga, retirant tots els elements i gestionant-los de forma adequada. En la zona agrícola, es retiraran les fonamentacions dels suports fins a 30 cm de profunditat.  
  
La substitució de la línia comporta la millora en la qualitat i seguretat del subministrament elèctric.  
Es planteja un pla de vigilància ambiental per al control i seguiment de les obres, així com de la fase d'explotació. En la fase d'execució, es realitzaran visites per a comprovar la correcta execució dels treballs d'acord amb les mesures preventives previstes per a evitar l'afecció a l'entorn, contindre el material pulverulent i la gestió adequada dels residus. En la fase de funcionament, es preveuen visites periòdiques per a comprovar l'absència d'afecció sobre l'avifauna d'interès. Es preveu l'elaboració d'informes que arrepleguen les actuacions esmentades.  
  
En relació amb els criteris de l'annex III de la Llei 21/2013, de 9 de desembre, es pot concloure:  
- Característiques del projecte. La línia elèctrica en projecte substituirà a una altra existent, que discorre pel mateix àmbit, i no s'introdueixen variacions substancials del traçat.  
- Ubicació del projecte. Encara que la línia discorre en uns quants trams per terreny forestal, la traça aprofita l'àmplia xarxa de camins existents. Es minimitza la longitud per l'àmbit de la RN2000 i en tot cas, es discorre per una zona perimetral.  
- Característiques del potencial impacte. En la fase d'obres, l'afecció prevista serà puntual, en l'execució dels suports i de curta durada. Durant el funcionament de la línia, l'afecció ambiental serà semblant a l'actual i s'incorporen mesures específiques de protecció de l'avifauna. Es millora el servei elèctric.  
  
Consideracions jurídiques  
El projecte de línia elèctrica de doble circuit, a 20 kV i longitud superior a 3 km constitueix, d'acord amb les previsions de la Llei 21/2013, de 9 de desembre, un supòsit d'avaluació d'impacte ambiental simplificada (article 7.2.a, en quedar inclòs en el seu annex II (grup 4.b).   
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule el següent:  
  
Informe d'impacte ambiental  
  
Primer  
Estimar que el projecte de línia elèctrica aèria, de mitjana tensió a 20 kV, des de suport de conversió A/S núm. 1 al terme municipal de la Mata fins suport núm. 57 al terme municipal d'Olocau del Rei (Castelló), promogut per Maestrazgo Distribución Eléctrica, SLU, no té efectes significatius sobre el medi ambient, en els termes previstos en aquest informe (en particular, les observacions realitzades en relació als accessos als suports 23 a 31), sempre que aquell s'ajuste a les previsions del projecte i de l'estudi d'impacte ambiental, i sense perjuí de la prèvia obtenció de les autoritzacions sectorials que se li apliquen.  
  
  
Segon  
Notificar a les persones interessades que, contra la present resolució, per ser un acte de tràmit, no es pot interposar cap recurs, sense perjuí dels que, si és el cas, escaiguen en via administrativa o judicial davant l'acte, si fa el cas, d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre. L'informe d'impacte ambiental, perdrà la seua vigència i cessarà en la producció dels efectes que li són propis, si una vegada publicat en el DOGV, no s'haguera autoritzat el projecte en el termini màxim de quatre anys, d'acord amb el que disposa l'article 47.4 de la Llei 21/2013, de 9 de desembre.  
  
  
València, 17 d'octubre de 2016.- El director general de Medi Natural i d'Avaluació Ambiental: Antoni Marzo Pastor.